Bernadina Growell

Bernadina Growell-Kock (☆ 27 di februari 1939 na Aruba - † 22 di januari 2009), tambe conoci como “Flor di Brasil” o “Mama di Cultura”, tabata un cantante y compositor Arubano.Bernadina Growell mama di cultura di Aruba, Diario.aw (september 2020) 

 Bida 
Growell a nace dia 27 di februari 1939 como yiu di Francisco Kock y Bonaventura Kock-Geerman. E famia tabatin shete yiu, cuater yiu muhe y tres yiu homber. For di chikito Growell tabata canta den coro di misa. Cu su 12 aña e tabata actua y canta na scol tambe. Banda di cantamento e tabata toca guitara, cuarta, harmonica y orgel. Cu 15 aña el a cuminsa compone; su prome cantica tabata “Un Soño”. Un aña despues el a forma e trio “Las Campiranas”, hunto cu su ruman muhe Mariana Kock y Lucrecia Stamper. 

Na 1965 Bernadina ta casa cu Cecil Growell, kende tabata integrante di Sensacion del Caribe, un banda legendario di Aruba.Buki Baluarte: Bernadina Growell mama di cultura di Aruba ta cla, 24ora.com (22 september 2020). Como compositor fiho di e banda Bernadina tabatin un papel importante den e exito di Cecil y e grupo.

 Carera artistico 
Growell a compone mas cu 700 obra, consistiendo di piesanan musical pa Carnaval, Pasco, Dia di Mama y pa misa.De Arubaanse Muziek, BNA Na 1977 e tabata e prome hende muhe pa participa den e Festival di Tumba di Aruba, unda el a canta su propio composicion "Galiña den Carnaval".Robert Jeandor weer Aruba's Rey di Tumba, Amigoe (11 di februari 1977) Na 1982 e ta saca su prome disco LP, titula "Un Sono" y produci na e studio di Radio Kelkboom. E LP aki ta contene 10 cantica na Papiamento.Zakenvaria, Amigoe (4 di januari 1983) Growell tambe a lanta, dirigi of forma parti di diferente grupo folklorico, manera grupo di aguinaldo y di gaita, cu tabata duna show na diferente hotel.

 Reconocemento 
Na 1997 Growell a ricibi un condecoracion como miembro den Orden di Oranje-Nassau. Na 2001 minister di Turismo, Lily Beke-Martinez, a reconoce Growell como ‘Mama di Folklore y Cultura di Aruba’. Na 2011 a duna un caya den bario di Brasil su nomber: Caya Bernadina Growell-Kock. Anualmente desde 2016, cu excepcion di un par di aña, fundacion Bernadina Growell-Kock ta organisa na Brasil un festival di canto tipico pa honra e legado cultural y musical di Bernadina Growell-Kock. Cantante y tipiconan ta preparando pa festival dedica na Bernadina Growell, 24ora.com (11 di mart 2020)

Category:Arubano konosí
Category:Hende
Category:Folklor